ICHI ดีด 5% ลุ้นกำไร Q3 โต 37% รับยอดขายเครื่องดื่ม – ออกสินค้าใหม่ ชูเป้า 12 บ.
ICHI รีบาวด์ 5% โบรกคาดกำไรไตรมาส 3/65 โต 37% รับยอดขายเครื่องดื่มชาเขียว ประกอบกับทยอยออกสินค้าใหม่ และออเดอร์ OEM 2 รายการ โบรกแนะ “ซื้อ” ราคาเป้าหมาย 12 บ.
ICHI รีบาวด์ 5% โบรกคาดกำไรไตรมาส 3/65 โต 37% รับยอดขายเครื่องดื่มชาเขียว ประกอบกับทยอยออกสินค้าใหม่ และออเดอร์ OEM 2 รายการ โบรกแนะ “ซื้อ” ราคาเป้าหมาย 12 บ.
25 ต.ค. 2565

ผู้สื่อข่าวรายงานว่า วันนี้ (25 ต.ค. 65) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 11:00 น. อยู่ที่ระดับ 10.40 บาท บวก 0.45 บาท หรือ 4.52% สูงสุดที่ระดับ 10.40 บาท ต่ำสุดที่ระดับ 10.00 บาท ด้วยมูลค่าการซื้อขาย 32.86 ล้านบาท

บล.ฟินันเซีย ระบุในบทวิเคราะห์ (17 ต.ค.65) ว่าคาดกำไรสุทธิไตรมาส 3/65 ของ ICHI อยู่ที่ 176 ล้านบาท เพิ่มขึ้น 15.1% จากไตรมาสก่อนหน้า และเพิ่มขึ้น 36.9% เมื่อเทียบกับงวดเดียวกันของปีก่อนดีกว่าเดิมที่เคยคาดไว้ที่ 154 ล้านบาท ภายหลังมูลค่าตลาดชาเขียวพร้อมดื่มในเดือน ส.ค. ยังเติบโตต่อเนื่อง 22.5% ตั้งแต่ต้นปีจนถึงปัจจุบันเพิ่มขึ้นจาก 20.5% ตั้งแต่ต้นปีจนถึงปัจจุบันในเดือน ก.ค. ถือเป็น Segment ที่โตดีสุดในกลุ่มเครื่องดื่ม
ทั้งนี้ สินค้าที่ขายดีของบริษัทในไตรมาส 3/65 ยังเป็นเครื่องดื่มชาเขียวขนาด 280 ml (ราคา 10 บาท/ขวด) และยังขายดีมากขึ้นในเดือน ก.ย. ทั้งที่เป็นโลว์ซีซั่นของธุรกิจ ประกอบกับทยอยออกสินค้าใหม่ เช่น เย็น เย็น รสบ๊วย และมีสินค้า OEM 2 รายการ โดยปรับใช้ราคาเป้าหมายปี 66 ที่ 12 บาท